tomron87/hebrew-wikipedia-sentences-corpus huggingface dataset:
כמו כן אותרו שני מיני דו-חיים - צפרדע נחלים, וקרפדה ירוקה, ושני מיני דגים - בינית גדולת קשקשים ועגלסת הירדן (מין זה נמצא במעיין שושן).
במסגרת סקר זוחלים ודו-חיים שנערך בפארק הזהב בקריית שמונה באפריל ודצמבר 2010 נצפו ארבעה מינים ממשפחת הלטאות: חרדון מצוי צפוני, זיקית ים תיכונית, חומט גמדי, וחומט פסים.
שני מיני נחשים ממשפחת הנחשים: נחשיל מצוי וצפע מצוי.
ועד שני מינים נדירים: קרפדה ירוקה (בסכנת הכחדה) וצב יבשה מצוי (עתידו בסכנה).
בסקר מאכלסי מיים נמצא צפרדע הנחלים.
הנופים ובתי הגידול בפארק הזהב הם מגוונים ביותר וכוללים רמות שונות של ממשק או התערבות, החל מטבעי ללא כל התערבות ועד גינון מטופל ומושקה.
על פניו, האזורים הפתוחים יותר מבחינת חברות הצומח נראים מתאימים למגוון רחב יותר של מיני זוחלים בהשוואה לאזורים בהם עצים (טבעי או נטוע).
ככל שהצומח נמוך יותר ומעוצה פחות, נמצא מגוון עשיר יותר של מיני זוחלים.
בסך הכול נמצאנו בשבעת בתי גידול שבפרק רק שמונה מינים מתוך 36 הצפויים באזור.
לא אותרו למשל לטאה זריזה, קמטן החורש (לטאה דמוית נחש) והנחשים שלוון טלוא-ראש וזעמן זיתני.
בפארק נמצאו עדויות לשועל מצוי, דורבן וחתול.
מספר המינים בפארק הזהב הוא קטן ומתאים לפארק עירוני.
לדעת מומחים אין לעודד פעילות של יונקים קרקעיים כדוגמת שועל ותן שיכולים לסכן בני אדם במחלת הכלבת.
אם ואכן יימצא בעלי חיים שיגיע לביקור מזדמן (כדוגמת לוטרה ונמייה), כי אז אפשר בהחלט ליהנות מנוכחותם הזמנית, אך זהו איננו הכלל, ומינים אלו לא יהיו מסוגלים להתקיים במקום לאורך זמן.
בשטח הפארק נמנים כ-40 מיני עצים, שרובם הגדול עצים נטועים, וכן כ-180 צמחי בר שרובם עשבוניים.
מרבית הצמחים הגדלים בפארק הם מינים נפוצים בעמק החולה, אולם מצויים בו גם מספר מינים נדירים.
הבולט שבהם הוא חַלְבִּיב יוָנִי ממשפחת ההרדופיים - צמח נחלים מטפס, הגדל בפארק בסמוך לטחנת הקמח הישנה.
לצמח עלים רחבים, פרחים סגולים מורכבים במבנים ופירות מוארכים דמויי קרניים.
חלביב יווני הוא מין בעל תפוצתו אירופית, נדיר מאוד בארץ וגדל רק במקורות הירדן: בנחלי דן, בחרמון (בניאס), ובשניר (חצבני) במספר מועט של פרטים בכל מקום.
מינים אחרים שהם נדירים למדי בארץ ומצויים בצפון עמק החולה: ורד צידוני, פעמונית משוננת, בוצין הגליל.
לצדו מצויים בפארק מינים נדירים נוספים, הנדירים יחסית בשאר חלקי הארץ ואופייניים לצפון עמק החולה, ובהם וֶרֶד צִידוֹנִי, פעמונית משוננת ובוצין הגליל.
בשטח הפארק מגיעים עצי מילה לממדים גדולים מאד, ויחד עמם: עצי ערבה ועצי צפצפה יוצרים אזור של יער גדות מרהיב.
ליד המים גדלים מיני גומא, ומיני ארכובית של מעונות לחים, חלקים נרחבים של הפארק מכוסים בסבכי קנים: קנה מצוי ועבקנה שכיח.
עצים בחלק הצפוני והמגונן של הפארק
שני פריטים בוגרים ושניים צעירים ושתילים מצויים מאחורי בית כנסת בן ציון), צפצפה מכסיפה, רימון מצוי, תות לבן, תמר מצוי, תמר קנרי.
הצומח בחלק הצפוני והמגונן של הפארק
אירוס אלג'ירי, אשחר רחב-עלים, אלת המסטיק, בוגנווילאה חלקה, בּוֹגֶנְוִילֵיאָה נאה, גומא תרבותי, דודוניאה דביקה, הרדוף הנחלים, כתמה עבת-שורשים, לגסטרומיה הודית, לנטנה עדינה (לילכית), מורן החורש, מורן קרח (נטוי), סהרון קשה-עלים, עצבונית גדולת-עלים, קורטדריה מכסיפה, רוזמרין רפואי, רוסליה שבטבטית, שיח-אברהם משולש "ארגמני".
צמחים עשבוניים: עפעפית שרועה, ליפיה זוחלת, כוכבית מצויה.
עצים ושיחים הגדלים בחלק הפראי בפארק
עצים: פקאן, אורן ירושלים, אזדרכת מצויה, אקליפטוס המקור, אקליפטוס אלבנס, אלון מצוי, זית אירופי, חרוב מצוי, פיקוס התאנה, קזוארינה מצויה, קיקיון מצוי, רימון מצוי, שיטה כחלחלה, שקד מצוי, תות לבן, תות אדום, תפוז חושחש.
עצים הקשורים למים: גפן היין (מטפס), דולב מזרחי, מילה סורית, ערבה מחודדת, צפצפה מכסיפה.
שיחים: (צמח מעוצה שענפיו מעוצים עד גובה שני מטרים): אחירותם החורש, אשחר רחב-עלים.
צמחים עשבוניים בחלק הפראי בפארק
צמחי בר: ארבע-כנפות מצויות, בוצין הגליל (נדיר ואנדמי), ברומית זנב שועל, גרניון גזור, דבורנית דינסמור, דבקנית הפרקים, דבקת האפונים, דורת ארם-צובא, דל-קרניים כרמלי, הדס מצוי, זנב-עקרב שיכני, זקן-סב מצוי, חבלבל רפואי, חבלבלן המשוכות, חמציץ נטוי, טמוס מצוי.
כותלית יהודה, כרבולת התרנגול, כרבולת מצויה, כשות ב.מ.
(=בלתי מזוהה), כתרון גלוני, כתרון קרדומי (שמו הישן קרדומית השדה) לוף ארץ-ישראלי (אנדמי), לוף ירוק, לחך איזמלני, מעוג אפיל, מרור מכחיל, נשרן מכחיל, סגינה זעירה, סולנום זיתני, עפעפית שרועה (קיקסיה, נדיר), פיגמית מצויה, פעמונית משוננת (נדיר), צורית ספרדית.
קיסוס החורש (נדיר), קיקיון מצוי, שברק מלבין, שברק משובל, שברק משונץ, תולענית דוקרנית, תלתן הקצף, תלתן קיפודני.
בפארק הזהב, במיוחד בחלק הפראי, עושר של מיני פטריות.
בסקר שבוצע נמצאו חלק מן הפטריות, ואלו הן: אוזנית הצדף, בהוקית, דיואית, דרדסית רכה, מדפית, נרתיקנית המשי, קרישית זהובה ושברירית צעיפית.
פארק ההנצחה וראצה (בבוסנית: Vraca Spomen Park) הוא פארק לאומי ואתר מורשת לאומית של בוסניה והרצגובינה השוכן במורדות הר טרבוויץ' ונועד להנציח את חללי הפרטיזנים היוגוסלבים והנרצחים על ידי הנאצים והאוסטאשה במהלך מלחמת העולם השנייה, מקרב תושבי בוסניה והרצגובינה.
ב-1996, בשלהי מלחמת בוסניה נהרס הפארק בשיטתיות על ידי צבא רפובליקה סרפסקה עם נסיגתו מהאזור בכפוף להסכם דייטון.
לאחר המלחמה שוקם הפארק וב-2005 הוכרז אתר מורשת לאומית של בוסניה והרצגובינה.
פארק הגיבורים הלאומיים הוא שילוב של גן בוטני ובית קברות לבכירי האומה בקינגסטון, ג'מייקה.
גודלו 20 הקטאר והוא כולל מספר מונומנטים לזכר הגיבורים הלאומיים של האומה, ראשי ממשלתה ובני משפחותיהם ומנהיגים חברתיים.
ביום הזיכרון של חבר העמים הבריטי (יום א' השני של נובמבר) מתקיים באתר טקס לזכר הנופלים במלחמות.
על המקום שומר באופן קבוע משמר טקסי, שחייליו הם חלק מצבא ג'מייקה.
האתר שימש מ-1783 כזירה למרוצי סוסים.
ב-1818 נרכש השטח על ידי מועצת קינגסטון ושימש לחגיגות ציבוריות גדולות כגון החגיגות לביטול העבדות ב-12 באוגוסט 1838 וחגיגות "יובל הזהב" ו"יובל היהלום" של המלכה ויקטוריה ב-1887 ו-1897, בהתאמה.
ב-1953 הופסק השימש באתר ככר מרוצי סוסים, הוא הוכשר לטקס קבלת הפנים לאליזבת השנייה, מלכת הממלכה המאוחדת לרגל ביקורה הראשון באי ונקרא פארק הזיכרון לג'ורג' השישי לזכר אביה.
כן הועתקה למקום האנדרטה לזכר נופלי מלחמת העולם הראשונה, ששכנה קודם לכן ברח' צ'רץ'.
לאחר עצמאותה של ג'מייקה, ב-1962 הוכרז האתר כפארק הגיבורים הלאומיים.
ב-5 בדצמבר 1976 התקיים במקום המופע המוזיקלי "Smile Jamaica Concert" ("חייכי ג'מייקה") בהשתתפות בוב מארלי לעיני 80,000 צופים.
אנדרטת או מצבת הנופלים במלחמת העולם הראשונה והשנייה (The Jamaica War Memorial or Cenotaph), בצורת צלב, 1922
אנדרטה וקבר בו נטמנו שרידי גופתו של מנהיג השחורים מרקוס גארבי שנפטר בלונדון ב-1940. האנדרטה הוקמה בשנת 1964
מונומנט הקשת לזכרו של ראש ממשלתה הראשון של ג'מייקה אלכסנדר בוסטמנטה המקיף את קברו, 1979
מונומנט נורמן מנלי ומשפחתו, במרכז הפארק.
נבנה ב-1972 משישה עמודים מאסיביים מחוברים בטבעת ממנה צומחים לגובה שישה עמודים נוספים, סמוך לו נמצא קבר בנו, ראש ממשלת ג'מייקה מייקל מנלי מ-2002.
מונומנט וקברו של ראש הממשלה דונלד סנגסטר, 1968
מונומנט נאני, מנהיג המארוּנס, הלוחמים לשחרור מעול העבדות, רחבת בטון ובמרכזה פסל קינטי המפיק צלילים, 1999
מונומנט סמואל שארפ, מנהיג מרד העבדים של 1831
פארק החולדות הוא כינוי למחקר בנושא התמכרות לסמים שנערך בשנות ה-70 המאוחרות (ופורסם בשנת 1980), על ידי הפסיכולוג הקנדי ברוס ק.
אלכסנדר ועמיתיו באוניברסיטת סיימון פרייזר בקולומביה הבריטית שבקנדה.
השערתו של אלכסנדר הייתה כי סמים לא גורמים להתמכרות, ושההתמכרות לכאורה לסמים הנרקוטיים שנצפתה בשכיחות בחולדות מעבדה ניתנת לייחוס לתנאי החיים שלהם, ולא לתכונות הממכרות של הסם עצמו.
הוא כתב בנייר עמדה לסנאט הקנדי בשנת 2001, שניסויים קודמים שבהם חולדות מעבדה הוחזקו מבודדות בכלובי מתכת צפופים, נקשרו למנגנון הזרקה עצמית, רק מראים כי "בעלי חיים במצוקה קשה, כמו אנשים במצוקה קשה, יקלו על מצוקתם בצורה תרופתית אם יוכלו".
כדי לבחון את השערתו, אלכסנדר בנה פארק חולדות, מושבת דיור בגודל 8.8 מטר רבוע (95 רגל מרובע), פי 200 מהשטח של כלוב מעבדה סטנדרטי.
היו 16-20 חולדות משני המינים במעון, שפע של מזון, כדורים וגלגלים למשחק, ומספיק מקום להזדווגות וגידול הגורים.
חולדות שנאלצו לצרוך מורפין הידרוכלוריד במשך 57 ימים רצופים הובאו לפארק החולדות וניתנה להן הבחירה בין מי ברז רגילים ומים מהולים במורפיום.
על פי רוב, הם בחרו במים רגילים.
במאמרו כתב על כך אלכסנדר: "שום דבר שניסינו...
לא יצר משהו שנראה כמו התמכרות בחולדות ששוכנו בסביבה רגילה באופן סביר." קבוצות ביקורת של חולדות מבודדות בכלובים קטנים צרכו הרבה יותר מורפיום בניסוי זה ובכמה מהניסויים שאחריו.
המאמר המקורי נדחה על ידי כתבי העת המדעיים החשובים ופורסם לבסוף בכתב עת קטן יחסית, "Psychopharmacology".
מספר ניסויים אחרים שנערכו בעקבות המחקר, לא הצליחו לשחזר את תוצאותיו.
עם זאת, המחקר עורר תשומת לב באשר לתנאי הכליאה של חולדות מעבדה והשפעתם על תוצאות ניסויים.
מחקרים חדשים מתחילת המאה ה-21 מצאו כי סביבה מעשירה עשויה להקטין את התמכרותם של עכברים למורפיום, וכן להפחית סיכון להפרעות כמו אלצהיימר, הנטינגטון ופרקינסון.
אלכסנדר עצמו ממשיך להרצות על מחקרו; החל מ-1985 הוא עבר לחקור התמכרות לסמים בקרב בני אדם מתרבויות מגוונות, מתוך הנחה שההבדלים הבין-תרבותיים בין אנשים מדמים את ההבדל בין חולדות בכלוב לעומת בפארק.
פארק היורה הוא זיכיון של סרטי מדע בדיוני-הרפתקאות-פעולה פופולריים משנות ה-90 של המאה ה-20 ותחילת המאה ה-21 המבוססים על ספריו ויצירתו של מייקל קרייטון.
הזיכיון קיבל את שמו מהסרט הראשון בסדרה, אשר בוים על ידי סטיבן ספילברג לפי תסריט של מייקל קרייטון.
התמה המרכזית של הזיכיון עוסקת בשיבוט ושחזור גנטי של דינוזאורים על ידי קבוצת יזמים ומדענים שמאבדים שליטה על יצירי כפיהם ונאלצים להילחם על חייהם.
הספר נכתב על ידי מייקל קרייטון ויצא לאור בשנת 1990 על ידי הוצאת קנופף .
היזם העשיר ג'ון המונד הצליח לפתח מיזם לשיבוט ושחזור דינוזאורים מ-DNA שנשמר ביתושים מוצצי-דם שנלכדו בענבר.
הוא מחליט לפתוח גן חיות בו יוצגו הדינוזאורים להנאת המבקרים, והפארק יכניס לו כסף רב.
בספר מספר חוקרים - בהם פלאונטולוגים, מתמטיקאי ופילוסוף החוקר כאוס - נשלחים על ידי היזם ג'ון המונד לבדוק את הפארק שהקים באי "איסלא נובלר" שנה לפני פתיחת הפארק.
בפארק ישנם דינוזאורים משובטים המוצבים בכלובים, ואלה מוצגים למבקרים.
בנוסף לכלובים כולל הפארק מעבדות מחקר ופיתוח, מדגרה ואזור פתוח בו מסתובבים דינוזאורים צמחוניים.
המשלחת, ביחד עם נכדיו של המונד, מטיילת בפארק ונדהמת מהדינוזאורים.
אך בעת סופה טרופית, מתכנת המחשבים דניס נידרי, משבית את מערכות החשמל והאבטחה של הפארק ובורח מהמקום כשברשותו עוברים אותם הוא מתכנן למכור לחברה המתחרה תמורת בצע כסף.
כעת, כאשר החשמל מושבת (ביחד עם הגדרות החשמליות של הכלובים) יכולים הדינוזאורים להסתובב חופשי ולאיים על המשלחת, שמוצאת את עצמה נלחמת על חייה מול הטירנוזאורוס רקס הגדול ולהקת הולוצירפטורים החכמים והקטלניים.
הספר השני נכתב על ידי מייקל קרייטון ויצא לאור בשנת 1995 על ידי הוצאת קנופף, שנתיים לאחר יציאת הסרט הראשון.
לאחר 6 שנים מאירועי הספר הקודם, ד"ר איאן מלקולם שנחשב למת אך התברר שהיה רק חסר הכרה מגלה יחד עם החוקר ריצ'רד לוין על אי נוסף של חברת אינגן בשם "איסלא סורנה" ובו דינוזאורים חופשיים בדומה לספארי.
לוין יוצא לבדו לאי המסתורי ונתקע.
הוא מספיק לבקש עזרה בזמן ומלקולם לצד פרופסור ת'ורן ועוזרו אדי קארו ובהמשך גם שרה הרדינג מגיעים למסע הצלה באי וכן לתיעוד המערכת האקולוגית הייחודית לאי.
כשהם מגיעים הם מגלים שחברי החברה המתחרה ל"אינג'ן" - חברת "ביוסין" הגיעו איתם והם רוצים לגנוב ביצי דינוזאורים ולהביא אותם ליבשת.
אך הדינוזאורים מתפרעים ונאבקים בהם.
כאשר גור טירנוזאורוס פצוע נלקח בידי שרה חברתו של מלקולם לטיפול על ידי החבורה, הורי התינוק מגיעים והורסים את הקרוואן של החבורה המנסה להימלט בזמן מהאי המסתורי.
הסרט יצא לאקרנים ב-11 ביוני 1993, בוים על ידי סטיבן ספילברג, הופק על ידי קתלין קנדי, נכתב על ידי מייקל קרייטון (שכתב גם את הספר עליו הסרט מבוסס) ודייוויד קפ והופץ על ידי סרטי יוניברסל.
בסרט הזה כיכבו סם ניל בתור ד"ר אלן גרנט, ג'ף גולדבלום בתור ד"ר איאן מלקולם, לורה דרן בתור ד"ר אלי סאטלר, ריצ'רד אטנבורו בתור ג'ון האמונד, ג'וזף מאזלו בתור טים מרפי, אריאנה ריצ'רדס בתור לקס מרפי וווין נייט בתור דניס נידרי.
הסרט זכה להצלחה אדירה והפך לשובר קופות.
הוא זכה לשבחים רבים על האפקטים המיוחדים ובמיוחד על שחזור הדינוזאורים באמצעות אנימציה ממוחשבת ובובות אנימטרוניות בגודל מלא.
שחזורי הדינוזאורים נחשבו ליחסית מדויקים לזמנם.
בשל כך נחשב הסרט לאחד הסרטים הקסומים בתולדות הקולנוע.
הסרט יצא לאקרנים ב-23 במאי 1997. כמו הסרט הקודם הוא בוים על ידי סטיבן ספילברג, הופק על ידי קתלין קנדי, ג'רלד .ר.
מולאן וקולין וילסון, נכתב על ידי מייקל קרייטון (שכתב גם את הספר עליו הסרט מבוסס) ודייוויד קפ והופץ על ידי סרטי יוניברסל.
בסרט כיכבו ג'ף גולדבלום בתור איאן מלקולם, ג'וליאן מור בתור שרה הרדינג, פיט פוסלתווייט בתור רולנד טמבו, ריצ'רד שיף בתור אדי קאר, וינס ווהן בתור ניק ואן וואן, ריצ'רד אטנבורו בתור ג'ון האמונד וונסה לי צ'סטר בתור קלי קורטיס מלקולם.
הסרט יצא לאקרנים ב-18 ביולי 2001, בוים על ידי ג'ו ג'ונסטון, הופק על ידי קתלין קנדי וסטיבן ספילברג, נכתב על ידי מייקל קרייטון ודייוויד קפ והופץ על ידי סרטי יוניברסל.
בסרט הזה כיכבו סם ניל בתור אלן גרנט ולורה דרן בתור אלי סאטלר שחזרו מהסרט הראשון, ויליאם ה.
מייסי בתור פול קירבי, טיה ליאוני בתור אמנדה קירבי, טרוור מורגן בתור אריק קירבי, אלסנדרו ניבולה בתור בילי ברנן וג'ון דיל בתור קופר.
הסרט יצא לאקרנים ב-12 ביוני 2015 בארצות הברית וב-11 ביוני 2015 בישראל, בוים על ידי קולין טרוורו, הופק על ידי פרנק מרשל, פטריק קראוולי וסטיבן ספילברג ונכתב על ידי ריק ג'פה ואמנדה סילבר.
בסרט הזה כיכבו כריס פראט בתור אוון גריידי, ברייס דאלאס הווארד בתור קלייר דירינג, וינסנט ד'אונופריו בתור ויק הוסקינס, טיי סימפקינס בתור גריי מיטשל, ניק רובינסון בתור זאק מיטשל, עומאר סי בתור בארי, בי.די.
וונג בתור הנרי וו ואירפאן קאן בתור סיימון מסרני.
זהו סרט המשך שחל אחרי 22 שנה מעלילות הסרט הראשון וגם יצא 22 שנה אחריו.
הסרט זכה להצלחה אדירה והפך תוך זמן קצר לשובר קופות.
זהו הסרט הרווחי ביותר בזיכיון ותקופה מסוימת היה מדורג שלישי ברשימת הסרטים הרווחיים ביותר.
בעלילת הסרט פארק היורה שוקם, הורחב ונפתח מחדש בתור "עולם היורה".
זהו פארק מודרני, גדול ומצליח אשר מנהלו מחדש דינוזאורים מרשימים לדרישת הקהל.
הדברים מתחילים להשתבש כאשר ד"ר וו יוצר דינוזאור רצחני במיוחד בשם "אינדומינוס רקס" באמצעות הנדסה גנטית והכלאת מינים רבים של דינוזאורים ובעלי חיים מודרניים.
האינדומינוס רקס מצליחה להערים על שובייה, בורחת ויוצאת למסע רצח והרס בפארק.
אוון גריידי מאלף הרפטורים, קלייר דירינג מנהלת התפעול וזוג אחייניה שבאו להיות עם דודתם, נאלצים להימלט על חייהם מפני האינדומינוס רקס והרפטורים, הקרובים אליה גנטית.
לאחר שהסרט הקודם הפך לסרט השלישי המכניס ביותר בכל הזמנים, אולפני יוניברסל הכריזו כי יוצא סרט המשך שנקרא "עולם היורה: נפילת הממלכה".
הסרט בוים על ידי הבמאי חואן אנטוניו ביונה, הופק בידי פרנק מרשל, פטריק קרולי ובלן אטיאנזה ונכתב בידי קולין טרוורו, במאי הסרט הקודם ודרק קונולי.
הסרט בכיכובם של כריס פראט כאוון גריידי וברייס דאלאס הווארד כקלייר דירינג, גיבורי הסרט האחרון.
בסרט חוזר להופיע גם ג'ף גולדבלום בתפקיד ד"ר איאן מלקולם בהופעת אורח קצרה.
בסרט השתתפו גם ג'יימס קרומוול בתור בנג'מין לוקווד, דניאלה פינדה כזיה רודריגז, ג'סטיס סמית כפרנקלין ווב, ג'רלדין צ'פלין כאיריס ורייף ספול כאלי מילס.
הטריילר יצא כבר ב-7 בדצמבר 2017 והסרט יצא לאקרנים ביוני 2018.
עלילת הסרט מתרחשת שלוש שנים לאחר הסרט הקודם.
בסרט זה בעקבות קריסת פארק עולם היורה, הדינוזאורים מסתובבים חופשי באי איסלא נובלר, אך התפרצות הר געש מאיימת להכחידם.
קלייר דירינג מארגנת משלחת ביחד עם אוון גריידי מאלף הרפטורים, פלאו-וטרינרית צעירה ומתכנת מחשבים חנוני במטרה להציל את הדינוזאורים.
את המשלחת מממן ומגבה המיליונר והנדבן הזקן בנג'מין לוקווד, שגם שולח יחידת שכירי חרב ללכוד ולהעביר את הדינוזאורים.
אך מאחורי הכוונות האלטרואיסטיות לכאורה מסתתרת מזימה תאבת בצע, ואוון, קלייר וחבריהם מוצאים את עצמם נלחמים על חייהם מול דינוזאורים משתוללים ויזמים מושחתים.
"עולם היורה: עולם חדש" עלה ב-10 ביוני 2022, לאחר שיציאתו נדחתה מהתאריך 11 ביוני 2021 - לראשונה בסרטי הזיכיון, עקב הפסד זמני צילום שנגרמו ממגפת הקורונה.
בסרט זה הודיעו מראש שלא יופיעו עוד דינוזאורי כלאיים.
הבמאי של הסרט הוא קולין טרוורו (במאי הסרט "עולם היורה" ותסריטאי עולם היורה: נפילת הממלכה) שהוא גם התסריטאי לצד דרק קולוני ואמילי כרמייק'ל.
כמו כן סטיבן ספילברג משמש כמפיק בפועל.
לסרט זה חזרו השחקנים: סם ניל, לורה דרן וג'ף גולדבלום לדמויותיהם מהטרילוגיה הראשונה.
בנוסף חזרו לסרט השחקנים כריס פראט, ברייס דאלאס הווארד, בי.די.
וונג, איזבלה סרמון, ג'סטיס סמית, דניאלה פינדה ועומאר סי מהטרילוגיה השנייה.
השחקנים ג'ייק ג'ונסון ואנדי באקלי היו מיועדים להופיע אך לא הופיעו לבסוף.
השחקן קמפבל סקוט החליף את קמרון ת'ור בדמותו של ד"ר לוויס דודג'סון וכן התווספו לסרט השחקנים: דיצ'ן לקמן, מאמדו אצ'יי, סקוט הייז, דימיטרי טיביוס, דוונדה וייז ואלווה טריל.
"עולם היורה: חיים חדשים" יעלה ב-2 ביולי 2025 בבימוי של גארת' אדוארדס ובהפקת הבמאי סטיבן שפילברג.
הסרט מתרחש חמש שנים לאחר אירועי "עולם היורה: עולם חדש" וכולל דמויות חדשות ביקום.
העלילה עוסקת בצוות חשאי של מומחית למבצעים צבאיים, המובלת לאי בו שלושת הדינוזאורים הגדולים בעולם, אשר בדנ"א שלהם חומר גנטי היכול לייצר תרופה מצילת חיים חשובה במיוחד.
עם זאת, המשימה מסתבכת כתוצאה ממספר אירועים בלתי צפויים.
לאחר הפצת הסרט החמישי בסדרה הודיע התסריטאי והבמאי קולין טרוורו על יציאת סרט ספין אוף קצר בשם "הקרב בביג רוק", אשר מתרחש לאחר עלילת הסרט החמישי בסדרה.
סרט זה באורך 8 דקות ומראה את אירועי בריחת הדינוזאורים בקצרה.
הסרט אינו כולל את השחקנים המקוריים אך מבוים בידי טרוורו.
פרולוג עולם היורה: עולם חדש
סרט זה נחשב לפרולוג בן 5 דקות שבוים בידי הבמאי קולין טרוורו, המציג את הדינוזאורים ושאר החיים בקרטיקון שלפני 65 מיליון שנה מזמננו, כשהשיא שלו מציג קרב בין גיגאנוטוזאורוס לטירנוזאורוס המסתכם בהריגתו של האחרון, בעוד יתוש מוצץ מדמו.
הסרט עובר לקליפורניה שלאחר הסרט החמישי ומציגה מסוק פקחים מנסה לשתק טירנוזאורוסית הנמלטת לתוך תיאטרון דרייב אין ומנסה לטרוף אנשים.
הפקחים מנסים לירות בה ונכשלים, כשהיא נמלטת לבסוף ליער.
הסרט תוכנן להיות פרולוג אך לבסוף הושמט ויצא ברשת IMAX ב-25 ביוני 2021 ובאינטרנט ב-ב-23 בנובמבר 2021 כתצוגה מקדימה לסרט.
עדיין טרוורו אומר שהסרט חשוב לסיפור ואולי הוא יוצג בגרסת הבמאי של הסרט.
על הסרט נמתחה ביקורת מצד פלאונטולוגים על אי-דיוקים רבים, הן בשחזורים והן בכרונולוגיה (למשל: הטירנוזאורוס והגיגאנוטוזאורוס לא חיו באותה תקופה, וגם לא באותה יבשת).
בסדרה של שני הספרים וחמשת הסרטים הופיעו מגוון דמויות שחלקם מופיעות במספר סרטים או ספרים.
חלק מהדמויות מופיעות גם בספרים אך דמויות המופיעות מעבר לסרט השני לא מופיעות בספרי הסדרה.
הדינוזאורים והיצורים הקדומים המופיעים בסרטים ובספרים
בסדרה ישנם שלל רב של בעלי חיים פרהיסטוריים אשר שובטו באמצעות חילוץ DNA מיתושים שנלכדו בענברים.
את ה-DNA חילצה חברת הנדסה גנטית ובאמצעות מילוי של פערים בידי חיות מודרניות כמו צפרדעים ודיונונים ליצירה של דינוזאורים ויצורים נוספים, שכולם הונדסו כנקבות ומשמשים כאטרקציות תיירות בפארק.
למרות שם הסדרה, רבים מהיצורים לא היו קיימים בתור היורה אלא בתור הקרטיקון ומספר יצורים בכלל לא חיו במזוזואיקון למשל הסמילודון או המגאנוירה.
בעוד השחזורים בסרט המקורי התיימרו להיות יחסית מדויקים (ואף שכרו פלאונטולוג מקצועי בתור יועץ מדעי), השחזורים בסרטי ההמשך לא ואף לא התעדכנו בעקבות התגליות החדשות.
כיום השחזורים של זיכיון פארק היורה נחשבים לשגויים.
סדרת הנפשה, הראשונה שכלולה בקאנון הזיכיון שנוצרה לסדרה.
העונה הראשונה שלה יצאה ב-18 בספטמבר 2020 בנטפליקס ונעשתה בשיתוף של נטפליקס ושל דרימוורקס הנפשה וכללה 8 פרקים.
אירועי העונה הראשונה מתחילים במהלך אירועי הסרט "עולם היורה", ובה נראית חבורה של שישה נערים המגיעים למחנה שעשועים בפארק בזמן שהדינוזאורים בורחים והם נתקעים לבדם בשטחו.
העונה השנייה יצאה ב-22 בינואר 2021 וכללה גם היא 8 פרקים.
העונה השלישית עלתה ב-21 במאי 2021 וכללה 10 פרקים.
העונה הרביעית עלתה ב-3 בדצמבר 2021 וכללה 11 פרקים.
העונה החמישית עלתה ב-21 ביולי 2022 והייתה העונה האחרונה, כשהיא מסתיימת סמוך לסיומו של "עולם היורה: נפילת הממלכה".
בנוסף פרק ספיישל אינטרנטי יצא לנטפליקס ב-15 בנובמבר 2022.
סדרת הנפשה שהיא ספין אוף ל"עולם היורה: מחנה הקרטיקון" וחלה שש שנים לאחר האירועים.
העונה הראשונה של הסדרה עתלה בנטפליקס ב-24 במאי 2024 וכללה 10 פרקים.
העונה השנייה עלתה ב-17 באוקטובר 2024 וכללה גם 10 פרקים.
העונה השלישית יצאה ב-3 באפריל 2025 וגם כללה 10 פרקים.
העונה הרביעית והאחרונה עלתה ב-20 בנובמבר 2025 וכללה רק 9 פרקים.
הסדרה ממשיכה את מסעם של שישיית הנובלר לאחר עלילת הסרט החמישי, כאשר מסתבר להם שקבוצה מסתורית מנסה לחסל אותם באמצעות דינוזאורים ואולי גם הרגו את חברתם ברוקלין.
החבורה יוצאת למסע בעקבות תשובות ומגלה תוכניות חשאיות מפוקפקות שאותם היא מנסה לעצור.
במרץ 2020 הוכרז על סדרת לייב-אקשן שתחול סמוך לעלילת הסדרה, אשר תפותח בידי Amblin Television כששפילברג וטרוורו יתפקדו כמפיקים בפועל.
הפקת הסדרה צפויה להתקיים במועד לא ידוע בוונקובר, קנדה.
בנוסף יצאו מספר סדרות לגו על הסדרה, כמו: "לגו עולם היורה: המיצג הסודי" ו"לגו עולם היורה: אגדת האי איסלה נובלאר".
עם זאת הם אינם חלק מקאנון העלילה.
בשנת 2011 יצא משחק הרפתקאות בשם "פארק היורה: המשחק" (Jurassic Park: The Game), שמבוסס על הסרט הראשון כאשר יש דמויות חדשות אשר מתמודדות גם הן על חייהן ומנסות לברוח מ"פארק היורה".
בין האתגרים השונים במשחק אפשר למצוא: קרב בין טירנוזאורוס לטריצרטופס, מסע בריחה מולוצירפטורים, אקווריום עם טילוזאורוס קטלני, רכבת הרים עם הררזאורוסים ועוד.
פארק היורה 3: בניית פארק
משחק זה יצא סמוך ליציאת הסרט השלישי בסדרה, ב-2001 והוא מיועד לשימוש ב-Game Boy Advance לשחקן בודד.
זהו משחק של סימולציות ניהול ובנייה, בו השחקן בונה פארק שעשועים, שולח צוותי חפירה למרחבי האי ומרוויח כסף מכניסת מבקרים.
ישנם באי הוריקנים ורעידות אדמה והשחקן צריך להיזהר מהם.
במשחק זה ישנם מעל 140 סוגים נכחדים המחולקים לטורפים ואוכלי עשב וכל קטגוריה מחולקת מבפנים ל-3, בהתאם לרמת הטיפול והסיכון של כל אחד מהם.
משחק שיצא ב-2012 לשימוש באנדרואיד בiOS ובפייסבוק מסוג סימולציות ניהול ובנייה שבה השחקן יכול לבנות פארק שעשועים על האי "איסלא נובלר" ולשבט מיני דינוזאורים אם הוא מוצא מספיק ענברי יתושים וכן להקים מבנים ורכבים לתושבים.
למשחק זה יצאו גם גרסאות המתקיימות במעמקי הים לשיבוט של יצורי ים וגרסה של יצורים מהקנוזואיקון על אדמת פטגוניה.
גרסה נוספת של המשחק יצאה ב-2015 וקיבלה את השם עולם היורה: המשחק.
בגרסה זו מופיעות דמויות ויצורים מהסרט הרביעי ובנוסף אפשר לגרום ליצורים השונים להילחם אחד בשני בתורות ולפתח אותם.
בשנת 2015 יצא המשחק עולם היורה בלגו.
המשחק מתבסס על כל אירועי הסרטים.
במשחק הדיאלוגים מן הסרטים הקודמים נלקחו מהסרטים ובכך לא היה צורך בדיבוב מחדש.
במשחק אפשר לבחור באיזה סרט לשחק: השחקן יכול לבחור אם הוא רוצה לשחק במשחק המבוסס על עולם היורה או פארק היורה.
במשחק אפשר לשחק בכל הדמויות הקלאסיות מהסרט.
משחק משנת 2018 בשם "Jurassic World Evolution" המבוסס על הסרט הרביעי בסדרה ובו השחקן צריך לבנות פארק שעשועים שבו מעל 40 מיני דינוזאורים ועוד דגימות DNA שונות מהם ניתן להכליא דינוזאורים חדשים.
בסרט נראים גם דמויותיהם של חלק משחקני הסדרה המדריכים את השחקן בבניית הגן.
בנובמבר 2021 יצא משחק ההמשך Jurassic World Evolution 2, המתנהל בצורה דומה אך בהתבסס על הסרטים החמישי והשישי על אדמות ארצות הברית.
משחק מציאות רבודה המיועד ל-iOS ולאנדרואיד שיצא בשנת 2018, לקראת יציאת הסרט החמישי בסדרה.
מבנה המשחק דומה לפוקימון גו ובו השחקן מחפש דינוזאורים שונים המופיעים באייפון שלו ומביא את ה-DNA שלהם למעבדה לשם פיתוח.
חלק מהדינוזאורים הם בני כלאיים נוצרו מדינוזאורים נוספים.
המשחק מתוכנן לצאת בשנת 2024.
בעקבות הצלחת הסרטים יצאו מוצרים נלווים רבים, בהן מזכרות שונות, ביגוד ותיקים הנושאים את הלוגו של הסרט וצעצועים רבים, בעיקר של דינוזאורים המעוצבים כפי שהופיעו בסרט.
בעקבות כל סרט הופץ קו צעצועים חדש הכולל מיניאטורות דינוזאורים בעלי יכולת תנועה, אך גם כלי רכב ובובות פעולה של גיבוריו האנושיים.
בעקבות הצלחת הסרטים נפתחו מספר פארקי שעשועים ומתקנים בפארקי שעשועים המבוססים על סדרת הסרטים, כולל את המתקן: Jurassic Park: The Ride באולפני יוניברסל בהוליווד שבקליפורניה,וביפן.
פארק היורה הוא ספר מדע בדיוני שנכתב על ידי מייקל קרייטון.
הספר יצא לאור בשנת 1990 על ידי הוצאת קנופף.
בעברית הספר יצא לאור ב-1992 בהוצאת ספרית מעריב בתרגום עמנואל לוטם.
הספר מתאר "תקרית" המתרחשת בחברה של הנדסה גנטית, בבואה לפתוח פארק של דינוזאורים משובטים, עליה התבסס סרט קולנוע.
ב-1995 הוציא קרייטון ספר המשך בשם "העולם האבוד".
שני הספרים והסרט הפכו בהמשך לסדרת סרטים מצליחה.
בעולם מקביל לשלנו, פועלות חברות הנדסה גנטית רבות הנלחמות על ממצאים אחת בשנייה, אך התחרות ביניהן וחוסר הפיקוח הממשלתי גרמו לסכנות גדולות שלא ציפו להן.
כך קרה בתקרית אינג'ן באוגוסט 1989:
בקוסטה ריקה מתחילים להופיע פצועים עם סימני נשיכת לטאות שמעולם לא נראו על ידי הרופאים שם.
חוקר טבע המוצא נבלה של אחת הלטאות המוזרות בידי קוף שאגן, מחליט לשלוח את הלטאה למעבדה לזיהוי.
החקירה מגיעה אל חוקרי הדינוזאורים הפלאונטולוג ד"ר אלן גרנט וחברתו הפלאובוטנית ד"ר אלי סאטלר, זוג החופר מאובני דינוזאורים במונטנה, המזהים את היצור כדינוזאור מסוג פרוקומפסוגנתוס.
בינתיים, חברת ההנדסה הגנטית אינג'ן, אשר חכרה אי ליד קוסטה ריקה, יצרה בו דינוזאורים משובטים בהחבא משאר העולם.
מייסד החברה והעומד בראשה, ג'ון המונד, התקין באי פארק שעשועים שהוא מתכנן לפתוח כעבור שנה.
אך האי שבניהולו מלא כשלים ניהולים וחלק מהעובדים באי נהרגים ונטרפים, דבר הגורם למשקיעים של החברה לחייב את המונד להביא מומחים לביקור בפארק ולהמליץ עליו כבטוח.
המונד מתקשר לגרנט וסטלר, שאת חפירותיהם הוא מממן ומבקש מהם לנסוע לביקור בפארק לסוף שבוע והם נענים.
יחד איתם מגיעים גם עורך הדין דונלד ג'נרו המשמש כיועץ המשפטי של החברה והמתמטיקאי וחוקר הכאוס איאן מלקולם.
המונד מזמין גם את שני נכדיו טים ולקס לסיור הראשון מסוגו בפארק.
את פניהם מקבלים ג'ון ארנולד, המהנדס הראשי של הפארק, מלדון, האחראי על הבטיחות בפארק, וד"ר הנרי וו, הגנטיקאי הראשי של אינג'ן.
ארנולד והנרי משוכנעים בהצלחתו של הפארק ומסבירים לאורחים כיצד הצליחו לשכפל דינוזאורים וכיצד הפארק מצוי כולו תחת שליטה קפדנית.
מלקולם משוכנע מראש שהפארק יכשל, דבר המרגיז את המונד, בעוד השאר נראים מהססים.
במהלך הביקור בשני רכבים חשמליים לצד היחצ"ן של הפארק, אד רג'יס, החבורה מתרשמת מהדינוזאורים.
כאשר הם מתקרבים לסטגוזאורוס חולה, אלי וג'נרו נשארים לצד וטרינר הפארק, ד"ר גרי הרדינג לטפל בו בעוד השאר ממשיכים.
נדרי מצליח לגנוב את העוברים ולהימלט לעבר הסירה.
אך בחוץ מתחילה סופה טרופית חזקה שגורמת לנדרי לאבד את דרכו בפארק ושם נטרף על ידי דילופוזאורוס.
בינתיים הקבוצה נמצאת ליד מכלאת הטירנוזאורוס רקס ואז החשמל נפסק.
הטירנוזאורוס בודק את הגדרות ואז יוצא לעבר שני הרכבים ומתקיף אותם.
שני הילדים נפצעים ורגיס בורח הרחק, בעוד מלקולם נפצע קשה ואלן מועף מהמסלול אך לא נפצע.
רכבם של הילדים נופל לעבר עץ מתחת המכלאה.
אלן מצליח לאתר את הילדים ולצאת איתם למסע חזרה למרכז המבקרים.
טירנוזאורוס קטן יותר מגיע, מוצא את רג'יס וטורף אותו.
אלן והילדים מתקדמים ורואים כי שלושה ולוסירפטורים עלו על הספינה שהפליגה מהאי לקוסטה ריקה.
הם מנסים להגיע חזרה למרכז המבקרים, כדי להתריע על כך.
בסוף היום הם עולים אל ענף גבוה ושם ישנים.
למחרת, הם רואים עדר הדרוזאורוסים מתחתיהם ולקס נבהלת, אך הם לא פוגעים בהם.
הלהקה מתפזרת עקב מתקפה של טירנוזאורוס רקס והעדר נמלט לעברם, אך הם שורדים.
הם מגיעים לעבר נהר ארוך שבקצהו סירה.
הם מחליטים לעלות לסירה כדי לנוע מהר, אך נתקלים בטי רקס המגלה אותם, שוחה אליהם וכמעט טורף אותם, אך חוזר כדי להבריח טי רקס אחר על הגדה.
בהמשך הנהר הם נתקלים גם בכלוב ענק בו פטרוזאורים נשכניים ובהמשך הנהר בדילופוזאורים ארסיים, אך הם מצליחים לעבור חזרה עד למרכז המבקרים.
בינתיים במרכז הבקרה, ארנולד מצליח לסדר את המחשבים, מלבד הטלפונים.
על מנת לאפס אותם, ארנולד כיבה את המערכת לגמרי, ובכך בטוח שסידר את הכל.
אך כעבור כמה שעות כל המערכות קורסות שוב, ומסתבר כי כיבוי המערכות השאיר את רוב הפארק נטול חשמל.
ארנולד הולך לחדש את הזרם במחסן קרוב אך מתברר שרפטורים הצליחו לברוח מכלובם והם עוקבים אחריו והורגים אותו.
ג'נרו מגיע אחריו ומצליח להימלט מהם לעבר משאית ריקה.
לאחר שאלן והילדים חוזרים, הם מגלים ששאר האנשים לכודים באכסנית המבקרים.
הילדים נשארים במזנון לצד חדר האוכל ואלן מחליט לעזור להחזיר את החשמל.
אלי מנסה לעשות פעולת הסחה כדי לאפשר לגרנט לחדש את החשמל אך כמעט נטרפת.
כאשר אלן הולך ומקבל הוראות מהנרי הוא מוצא את ג'נרו.
הם מחזירים את החשמל ואת הטלפונים ומתקשרים למסוק הצלה בשביל מלקולם.
הם חוזרים ואלי נמלטת ממתקפת רפטורים קרובה, אך הנרי, שמנסה לעזור לה נטרף.
בינתיים טים ולקס מותקפים בידי רפטור, אך מצליחים לכלוא אותו במקפיא ואז בורחים לעבר חדר המחשבים.
טים משחק עם המחשב עד שמצליח להפעיל מחדש את הפארק, אך רפטורים מגיעים למרפסת שמאחוריו.
הוא ולקס יורדים למדגרה ומוצאים את אלן וג'נרו.
בעוד השאר נמלטים לחדר צדדי, אלן מוביל את הרפטורים למחסן של רעלים ואיתם הורג את שלושת הרפטורים שתקפו אותם.
חידוש החשמל מחשמל את שאר הרפטורים שעמדו לפרוץ לאכסניה.
הם עולים חזרה ומצליחים לצור קשר עם הספינה ולמנוע מהרפטורים לברוח ליבשת.
באותו זמן, המונד מחליט ללכת לבונגלו שלו אך בדרכו לשם מופתע בידי טירנוזאורוס שלא הוחזר למכלאתו.
הוא בורח אך מועד במורד גבעה, שובר את רגלו וגוסס כאשר להקת פרוקומפסוגנתוסים טורפת אותו.
אלן, אלי, מלדון וג'נרו מאתרים את כל הקינים של הרפטורים על מנת לוודא את מספרם ומיקומם, בבסיס המקומם לצד הר געש בקצה הדרומי של האי.
החבורה נאספת בידי מסוק שנשלח ולצדם נאספו כבר שני הילדים וד"ר הרדינג ולצדם מסוקים נוספים מטעם ממשלת קוסטה ריקה מפציצים לחלוטין את האי.
כשהם חוזרים מלקולם נפטר מפצעיו (אם כי בספר הבא התברר שרק היה חסר הכרה ונחשב למת) ואלן והחבורה מגלים כי "החיים מצאו דרך" וכי דינוזאורים הצליחו להגיע לקוסטה ריקה ולשרוד.
התקרית הושתקה והחבורה נשארה בקוסטה ריקה עד למועד לא ידוע.
הספר זכה להצלחה מסחרית גדולה.
ג'ין ליון מאנטרטיינמנט ויקלי אמר שהצורה שבה קרייטון תיאר את הדינוזאורים שלו היא מלאכת מחשבת.
מצד שני הוא ומבקרים אחרים טוענים כי פיתוח הדמויות האנושיות של קרייטון שיטחית מאוד.
הספר זכה בפרס בילבי בשנת 1996. ב-1993 יצא הסרט פארק היורה שמתבסס על הספר (עם לא מעט הבדלים).
הסרט היה הצלחה גדולה וחיזק את המכירות של הספר.
דינוזאורים ויצורים שונים המופיעים בספר
צירדקטילוס (Cearadactylus; מכונה בטעות פטרודקטילוס).
דריוזאורוס (Dryosaurus) או היפסילופודון (Hypsilophodon).
ולוצירפטור (Velociraptor) או דיינוניכוס (Deinonychus; הדיינוניכוס מוזכר גם ברשימה).
סטירקוזאורוס (Styracosaurus) - ברשימה במחשב.
אאופלוצפלוס (Euoplocephalus) - ברשימה במחשב.
יצורים נוספים שהוזכרו הם: ארכאופטריקס, דרומאוזאורוס, אולטרזאורוס, דיפלודוקוס, צלורוס, אובירפטור, קמפטוזאורוס, טנונטוזאורוס וקואגה.
פארק החופש הוא מתחם לאומי הכולל אנדרטאות זיכרון, מוזיאון וגן ציבורי בפרטוריה, אחת משלוש ערי הבירה של דרום אפריקה.
פארק החופש מנציח את "אלו שהקריבו את חייהם כדי לזכות בחופש" בדרום אפריקה, את גיבוריה הלאומיים של האומה, ואת הנופלים במלחמותיה לרבות אלו אשר מצאו את מותם במלחמת הזולו והקוסה, מלחמת הבורים הראשונה והשנייה, מלחמת העולם הראשונה והשנייה ואף מלחמות הגבול והמאבק באפרטהייד.
כל זאת, תוך תשומת לב ל"סיפורה המורכב של דרום אפריקה".
בנוסף, פארק החופש שם עבורו למטרה לעסוק בתחומי חינוך, לשאוף להוות "סמל לאומי ובינלאומי מוביל של אנושיות וחופש" וכן להוות כר פורה להרהור ביקורתי בעברה של דרום אפריקה.
הפארק הוקם כחלק מיישום מסקנותיה של ועדת האמת והפיוס אשר פעלה בדרום אפריקה בשלהי שנות ה-90 על מנת ליישב את המתחים במדינה עם נפילת משטר האפרטהייד.
בשנת 1999 נתן נלסון מנדלה ביטוי מפורש ליוזמה, כאשר קבע כי "לא רחוק היום בו יהיה מקדש עממי, פארק חופש, בו נוכל לחלוק כבוד לכל אלו שמגיע להם, אלו אשר סבלו וחוו כאב".
אבן הפינה הונחה באופן רשמי ב-1 ביוני 2000 ושנה לאחר מכן הוקמה קרן פארק החופש (Freedom Park Trust), אשר הייתה אמונה על ריכוז וניהול עבודות ההקמה.
הפארק נחנך רשמית ב-8 במרץ 2004 בטקס רב רושם בהשתתפות נשיא דרום אפריקה תאבו מבקי, אשר קבע כי הוא מצפה שהפארק לא יהיה "מקום של אבל", אלא מקום של שמחה בו תינשא על נס הרוח האנושית.
שנת חניכת הפארק הייתה שנת העשור לראשית הדמוקרטיה הרב-גזעית בדרום אפריקה לאחר נפילת האפרטהייד בשנת 1994, עשר שנים קודם לכן.
באפריל 2009, קרן פארק החופש פורקה, ותחתיה הוקם מוסד התרבות פארק החופש (Freedom Park Cultural Institution), אשר אחראי החל מאותה העת על תחזוק האתר וניהולו.
פארק החופש משתרע על פני 52 דונם בגבעה הצופה אל מרכז פרטוריה.
למרגלות הגבעה מתחיל רחוב פול קרוגר, הרחוב הראשי של העיר, אשר נמתח ממנה הרחק צפונה.
מהגבעה אפשר לצפות אל אתרים השוכנים בגבעות פרטוריה האחרות, לרבות ביצורי פרטוריה, אנדרטת החלוצים ובנייני האיחוד.
הפארק כולל מוזיאון גדול לתולדות יבשת אפריקה בכלל ודרום אפריקה בפרט לצד מתחמי זיכרון שונים.
כל אתר ואתר בפארק החופש נושא שם באחת מלשונותיה הרשמיות של דרום אפריקה.
בין מתחמי הזיכרון השונים ומסביבם הוקם גן זיכרון רחב ידיים אשר רווי בסמליות השמה על נס את אחדותה של דרום אפריקה.
כך למשל הגן מתהדר בעצים, שיחים ואדמה מכל רחבי הפרובינציות של דרום אפריקה.
בנוסף, ברחבי הגן אפשר גם למצוא אנדרטאות שונות, פסלים רבים, מדשאות ובריכות נוי.
מתחם הזיכרון העיקרי של פארק החופש מכונה "סקהומבאטו" (S'khumbuto, משפת הסוואזי), והוא ממוקם על ראש הגבעה.
מתחם סקהומבאטו אמון על הנצחת העימותים הצבאיים שעיצבו את דרום אפריקה המודרנית.
המתחם כולל את "קיר השמות", אחד המונומנטים החשובים ביותר בפארק החופש כולו.
על קיר זה, אשר אורכו 697 מטר, חרוטים שמותיהם של 150,000 איש אשר נפלו בעימותים אלימים בדרום אפריקה לאורך תולדותיה.
סקהומבאטו כולל גם גלריית תמונות של מנהיגים מקומיים ובינלאומיים אשר נתנו לרבים השראה, אמפיתיאטרון לטקסי זיכרון עם כ-2,000 מקומות ישיבה, היכל לתפילה ומדיטציה, ונר אש תמיד מוקפת מים לזכרם של גיבורי האומה.
בשוליו המזרחיים של פארק החופש משתרע מתחם זיכרון נוסף העונה לשם "איסיביבאנה" (Isivivane, משפת הזולו).
מתחם זה מסמל את מקום מנוחתם הרוחני של אלו אשר קיפחו את חייהם בעת מאבקם לחופש בדרום אפריקה.
המתחם בנוי בצורה המזכירה קיום פרקטיקות דתיות של בני הזולו והקוסה, והוא כולל שני אתרים סמוכים: "לסאקה" (Lesaka, משפת הקוסה) – מעגל אבן הכולל סלע מכל אחת מהפרובינציות של דרום אפריקה, ו"לקגוטלה" (Lekgotla, משפת הקוסה גם כן) – מבנה בצורת חצי עיגול הכולל עץ מכל אחת מהפרובינציות של דרום אפריקה.
את מתחם סקהומבאטו ומתחם איסיביבאנה מקשרת דרך אויטספאנפלק (Uitspanplek, משפת האפריקאנס) – מסלול הליכה מרוצף בין כמה מאות מטרים עם נוף לאנדרטת החלוצים השוכנת בגבעה ממול.
דרך נוספת המקשרת בין שני מתחמי זיכרון אלו היא דרך מבלדזו (Mveledzo, משפת הונדה), הקצרה יותר.
בשוליו הצפוניים של פארק החופש עומד מוזיאון גדול בשם "האפו" (//hapo, משפת הקוסה).
המוזיאון מגולל את סיפורה ההיסטורי של אפריקה בכלל ודרום אפריקה בפרט, תוך שימת דגש על המאבק לחירות ועל המחירים ששילמו אישים שונים במסגרת מאבק זה.
במוזיאון תצוגות אינטראקטיביות ומוצגים שונים הנפרסים על פני שבעה אגפים, כל אחד מוקדש לתקופת היסטורית אחרת:
עידן 1: כדור הארץ: תיאור היווצרות העולם והחיים על פני כדור הארץ בעיניי המדע לצד תפיסות הבאות לידי ביטוי באגדות אפריקניות עממיות.
בחלק זה מושם דגש על אחריות האדם לשמירה על הסביבה.
עידן 2: האבות: בחינת השאלה איך האפריקנים מתמודדים עם המוות ויחסים לחיים לאחר המוות, וכן תפיסתם את אבותיהם הממשיים והרוחניים.
בחלק זה גם מתוארים חידושים טכנולוגיים אפריקניים מוקדמים.
עידן 3: העמים: הצגת רעיונות תרבותיים ואחרים לצד חידושים שונים אשר תפסו יתד ברחבי העולם ושמוצאם באפריקה.
עידן 4: התנגדות וקולוניזציה: הצגת מאבקם של הילידים האפריקנים כנגד אתגרי הקולוניאליזם האירופאי, וכן תיאור האופן בו מעשי הקולוניזציה שינו את יחסם של האפריקנים לתרבותם שלהם.
עידן 5: תיעוש ועיור: הצגת האתגרים שהביאה המודרניזציה לאפריקה, לרבות התפשטות הערים וצמיחת התעשייה, והשפעותיה של המודרניזציה על החברה האפריקנית.
עידן 6: לאומיות ומאבק: עיון במאבק כנגד הרודנות ולמען הדמוקרטיה באפריקה בכלל ובדרום אפריקה בפרט, באופן אשר שם בא לידי ביטוי בהתנגדות לאפרטהייד.
עידן 7: בניין האומה ובניין היבשת: בחינת השאלות הנוגעות לעתידה של יבשת אפריקה בכלל ושל דרום אפריקה בפרט, נוכח השאיפה ההולכת וגוברת לדמוקרטיה ופיתוח כלכלי.
נוף הנשקף לגבעות אחרות בפרטוריה
פארק האתגרים טופ 94 הוא מתחם אטרקציות גדול באזור תעשייה שחורת, צפונית לאילת.
במתחם 3,500 מ"ר של אטרקציות לכל המשפחה, פעילויות אקסטרים ומתחם אירועים.
בטופ 94 ניתן למצוא גם מסעדה כשרה ומוזיאון הפתוח לקהל המציג את היסטורית לוחמי הנגב.
הפארק הוקם באפריל 2014, ומנוהל בידי "טופ 94 פארק אתגרים 2103 בע"מ".
המסלול ההרפתקני כולל כניסה ל-7 מתקנים.
מסלול זה כולל: קירות טיפוס באורך 24 מטר ובגובה 9 מטר.
קירות הטיפוס מורכבים מזוויות משתנות וכוללים ארבעה תחומי טיפוס: טרובלו, TOP ROPE, הובלה ובולדרינג.
פארק חבלים תלוי בגובה 17 מטר.
המורכב ממסלול באורך 45 מטר הכולל 12 אתגרים שונים.
צוק טיפוס בגובה 19 מטרים היחידי בארץ, המדמה טיפוס על הרי אילת.
מקפצת נינג'ה- קפיצה מגובה 5 מטר למרחק 4 מטר לעבר טרפז קרקס או שק אגרוף.
"מדרגות לשמים" - טיפוס על גבי עמודים עד גובה 7 מטר, בסופם קופצים לרצפה באמצעות רתמת בלימה.
זירת חץ וקשת - קליעה למטרה בקשתות מקצועיות.
מיני בנג'י - קפיצה מגובה 23 מטרים.
מסלול הרפתקני לקטנטנים - משחקייה ייעודית לילדים מתחת לגיל 5. המשחקייה בנויה על פני 4 מפלסים ובה מתקנים רבים המיועדים לקטנטנים.
מסלול קארטינג באורך חצי ק"מ במכוניות מרוץ מדגם "מייקל שומכר" עם מנועי בנזין של 4 פעימות.
פיינטבול מתחם לוחמה בשטח בנוי.
ירי חווייתי- ירי ברובה M-16 / AK-47 בקליבר 0.22, פתוח גם למי שאינו מחזיק ברישיון נשק לגילאי 18+
בתוך הפארק שוכן מוזיאון לוחמי הנגב.
המוזיאון מציג את הקרבות באזור במלחמת העולם הראשונה ובמלחמת העצמאות.
המוזיאון כולל, בין היתר, חיזיון אור-קולי ותצוגת תותחים, ג'יפים וכלי נשק קלים, בהם נעשה שימוש בקרבות האזור החל ממלחמת העולם הראשונה.
בנוסף, לאורך המוזיאון פרושים דמויות לוחמים מהצבאות השונים שהשתתפו, לאורך ההיסטוריה, בקרבות באזור.
בפארק קיימים מספר מרכזי הדרכה:
מרכז הכשרה לירי - הדרכה לגופים מוסדיים ופרטיים, המוכרת על ידי המשטרה והמשרד לביטחון פנים.
קרב מגע - הדרכה מקצועית למאבטחים ואנשי ביטחון.
חוגי ספורט - לילדים מגיל 5 ולבני נוער.
פארק החי (או בשמו הקודם "פינת החי") הוא גן חיות בעיר בני ברק, הממוקם בסוף רחוב אשל אברהם בשיפוליה של שכונת רמת אלחנן.
הגן כולל תצוגות של חיות מבויתות וחיות בר ומחולק לארבעה מתחמים: מתחם הזוחלים, מתחם היונקים, מתחם העופות ומתחם הדגים.
בתוך הגן מגוון חיות כמו: יעלים, ינשופיים, קופים, למורים, פסיוניים, דורבנים, סנאים, טווסים, ברבור שחור ועוד, בריכה קטנה ובה עופות מים ומתקני ילדים.
גן החיות פארק החי הוקם בתחילת שנות ה-90 בשם "פינת החי".
גן החיות הוקם על ידי ראש העיר בני ברק, הרב משה אירנשטין, בסיוע כספי שניתן ממחוז ברוקלין, ניו יורק, במסגרת ברית ערים תאומות שנחתמה, באותם ימים, בין עיריית בני ברק, לבין הנהלת מחוז ברוקלין.
גן החיות נפתח בטקס בהשתתפות הווארד גולדין, נשיא מחוז ברוקלין באותה תקופה.
בשנת 2017 השקיעה עיריית בני ברק למעלה מ-7 מיליון ש"ח בפארק החי.
הוחלט כי גן החיות כולו יעבור שיפוץ יסודי ובין היתר: ריצוף, גינון, השקיה, סלעיות, תוספת גדולה של בעלי חיים, כלובים, אקווריומים עם חלונות זכוכית לזוחלים ולדגים, וכמו כן יוקמו חצר לימודית זואולוגית, מערות מחסה לבעלי החיים ושילוט והסברה במטרה לאפשר סביבה תרבותית ולימודית.
הצורך והחיוניות בשיפוץ הוסבר בכך שמלבד התיישנות חלק מהכלובים והמתקנים, ברבות השנים גדלה אוכלוסיית העיר בני ברק בצורה משמעותית.
במהלך השיפוצים ברחו קופים מגן החיות ונתפסו.
ביולי 2018 עלתה טענה כי העירייה מונעת כניסת אזרחים לפינת החי שאינם תושבי העיר.
בסדרת המדע הבדיוני פארק היורה מאת מייקל קרייטון הכוללת שני ספרים ושישה סרטים המבוססים עליהם (נוסף על סרטי הספין אוף - הקרב בביג רוק ופרולוג עולם היורה: עולם חדש), ישנם שלל רב של בעלי חיים פרהיסטוריים אשר שובטו באמצעות חילוץ DNA מיתושים שנלכדו בענברים.
את ה-DNA חילצה חברת הנדסה גנטית ובאמצעות מילוי של פערים בידי חיות מודרניות כמו צפרדעים ודיונונים ליצירה של דינוזאורים שכולם הונדסו כנקבות ומשמשים כאטרקציות תיירות בפארק.
עם זאת עקב האירועים דינוזאורים ויצורים שונים השתחררו וגרמו לנזקים רבים אשר הניעו את העלילה.
למרות שם הסדרה, רבים מהיצורים לא היו קיימים בתור היורה אלא בתור הקרטיקון ומספר יצורים שהוזכרו בספר בכלל לא חיו במזוזואיקון למשל הסמילודון והמגאנוירה.
טבלה זו מציגה את הדינוזאורים ושאר היצורים המופיעים בכל הסרטים והסדרות הנלוות:
טבלה זו מציגה את הדינוזאורים ושאר היצורים המופיעים בשני הספרים:
פארק הוד השרון (פארק נחל הדר) הוא פארק בדרום הוד השרון, ישראל.
הפארק מכיל גבעה, אשר שימשה בעבר כמזבלה העירונית של הוד השרון, וכיום משמשת כאזור טיול ותצפית על הפארק.
מפסגת ההר, המכונה גם "הר הקיימות" ניתן לראות גם את הוד השרון, פתח תקווה, ישובי מועצת דרום השרון, תל אביב, הרצליה והשומרון.
בסמוך לגבעה, הוקם האגם האקולוגי הגדול ביותר בישראל, ששטחו 27 דונמים.
מי האגם הם מי קולחין מטוהרים שמקורם במכון טיהור שפכים כפר סבא-הוד השרון.
מי האגם מוזרמים במורד ערוץ נחל הדר ודרכו הם מגיעים אל נחל הירקון.
בשטח הפארק ניתן להבחין במגוון של עופות מים, אנפות, אווזים, ברווזים וציפורי שיר.
בתוך המים נצפו צבי מים רכים, נוטריות ודגים מסוגים שונים.
בשלב הראשון, פותחו "האגנים הירוקים" - פרויקט לטיהור מי קולחין באמצעים ביולוגיים, על ידי הזרמת מי הקולחין לאגנים ובהם שכבת חצץ ומעליה נשתלו צמחי מים שונים, המסננים את המים.
המים המטוהרים מוזרמים (החל ממאי 2014) בערוץ נחל הדר לעבר הירקון.
מים אלו אינם מיועדים לרחצה, אך משפרים את כמות ואיכות המים בירקון לעומת המצב שנמשך שנים ארוכות.
בצמוד ומדרום לאגנים הירוקים, היה בעבר שפך נחל הדר לנחל קנה.
בשנות ה-50, הוסט נחל קנה מזרחה, כדי למנוע הצפה של שטחים חקלאיים במורד הנחל, והאפיק ההיסטורי של נחל קנה "סופח" לנחל הדר.
במפגש ההיסטורי בין הנחלים צומחים בערוץ הנחל עצי ערבה מחודדת, שנוכחותם מצביעה על מי תהום גבוהים.
מכיוון הירקון יש לאורך הנחל שדרת אקליפטוסים עבותה, וצמחיית עבקנה נדיר.
ממערב ל"אגנים הירוקים", נמצא תל קנה.
זוהי גבעה נמוכה עליה צומחת חישת קנים, אך התל נקרא על שם נחל קַנַה הסמוך.
שלט הסבר על תולדות התל נמצא בצד הדרומי של התל.
הגבעה הבולטת יותר בשטח, שימשה עד לאמצע שנות ה-90 כמזבלה העירונית של הוד השרון.
לגבעה עולה דרך עפר מפותלת מכיוון מערב, העבירה לרכב שטח ולאופניים אך לא לרכב פרטי.
המישור הנרחב בין גבעת המזבלה ובין הירקון עובד בעבר על ידי חקלאים מפתח תקווה, שנטעו פרדס רחב-ידיים הנקרא פרדס בחר-יה (או בחריה), הפרדס העברי הראשון בין פתח תקווה לחדרה.
הפרדס נעקר בסוף שנות ה-1990, ובשטח נותרו שני שרידים - בית הפרדס (מבנה דו-קומתי במרכז השטח המעובד, הכניסה אליו מסוכנת), וגשר בשפך נחל הדר לירקון.
גשר זה הוקם בשנות ה-1930 (על ערוץ נחל קנה דאז) ושימש למעבר קרוניות עם ארגזי פרי.
כיום עובר בגשר זה שביל ישראל.
הפארק שוכן בדרום הוד השרון, בקצה אזור תעשייה וסמוך להר זבל ותיק (שאינו עוד בשימוש), ועיקרו אגם אקולוגי שמשמש כגוף מים טבעי המשתרע על 27 דונם.
כדי להעניק לו מראה טבעי, טיפלו בגדות והוסיפו צמחי מים ונחלים שאופייניים לאזור.
פארק הטבע הלאומי אזוב-סיבאש (באוקראינית: Азово-Сиваський національний природний парк) הוא פארק לאומי באוקראינה.
הפארק הוקם ב־25 בפברואר 1993 במטרה להגן על סביבת החוף הייחודית של ים אזוב הצפון-מערבי, והוא חשוב במיוחד כתחנת מנוחה של עופות נודדים.
מבקרות בו למעלה ממיליון ציפורים מדי שנה.
הפארק ממוקם בחצי האי בייריוצ'י שבצפון מערב ים אזוב, במחוז המשנה הניצ'סק שבמחוז חרסון, ושטחו 525.8 קמ"ר.
הפארק כולל שני אזורים נפרדים זה מזה:
אזור אזוב: כולל את חצי האי בייריוצ'י בים אזוב (כ-7,700 דונם) המחובר ליבשת באמצעות לשון היבשה פדוטובה.
השטח הוא בעיקר מישורי עם שוליים חוליים.
אזור סיבאש: כולל את המים המקיפים את האיים לאורך מפרץ סיבאש דמוי הלגונה (37,785 דונם).
הפארק נמצא באזור הערבה הפונטית - כספית .
האקלים באזור אזוב-סיבאש נחשב לאקלים יבשתי לח מתת-סוג קיץ חם (סיווג האקלים לפי שיטת קפן), עם הפרשי טמפרטורה עונתיים וקיץ חם.
רמת המשקעים באזור זה היא מהנמוכות באוקראינה - 260 מ"מ בממוצע לשנה.
בסיבאש יש אזורי ערבה יבשים, עם קרקע דלה וצמחייה מליחה.
האיים במפרץ נותרו מבודדים יחסית ושם ניתן למצוא בתי גידול יותר דרום- ערביים.
אזוב הוא מקום מנוחה חשוב עבור ציפורים נודדות.
החלק המרכזי של סיבאש הוא אזור ביצות רמסר, אזור בעל חשיבות בינלאומית.
האתר הוא גם נקבע על ידי Birdlife International כאזור חשוב לציפורים ומגוון ביולוגי (IBA)
באיים המוגנים של מרכז סיוואש – צ'וריוק וקויוק-טוק, שנפגעו פחות מהשפעה אנתרופוגנית, נשמרו שרידים של ערבות אמיתיות.
פארק אזוב-סיבאש משמעותי במיוחד עבור עופות ביצה בחורף.
למעלה ממיליון עופות (סנוניות, ברווזים, ברבורים, טדורנים, אנפתיים ועוד) מבקרים בו במהלך השנה; כולל מינים נדירים, מינים בסכנה הרשומים ברשימה האדומה של אוקראינה, כגון חופמי אלכסנדרי, תמירון מצוי, שלצדף החוף, צחראש לבן, שחף פאלאס ועיטם לבן-זנב.
בקרבת מקום בערבות Prysyvashshya ניתן למצוא את החובה הגדולה, חובה קטנה, עגור חן ועגור אפור, זרון תכול, זרון השדות, עיט זהוב, עיט צפרדעים, בז ציידים, בז נודד, הבז האדום.
בסך הכל נרשמו בפארק 30 מינים של עופות נדירים, ביניהם עיטם לבן זנב אשר כלול ברשימה האדומה האירופית.
יותר מ-1% מאוכלוסיית הברנטה אדומת-חזה ואווזים אפורים יכולים לחיות שם.
בסך הכל נרשמו בפארק 197 מינים של עופות.
העשבים בערבות תרמו להיווצרות אוכלוסיות גדולות של בעלי חיים שהתאקלמו בפארק.
עבודות ההתאקלמות החלו בשנת 1928. המספר המקסימלי של איילים אצילים (830 ראשים) נצפו שם בשנת 1992, יחמור אירופי (1,425 ראשים) בשנת 1991, מופלון (987 ראשים) 1992, פרא (37 ראשים) 1994, פסיון מצוי שמספרו מגיע מעת לעת לכמה מאות.
בנוסף, האי בייריוצ'י יצר תנאים נוחים למיני ארנבות, שועלים ושועל רקון מצוי מאוקלם.
מספר החיות הללו, בהתחשב במצב האפידמיולוגי הרגיש באזור, צריך להיות מוסדר כל הזמן.
בסך הכל ישנם בפארק יותר מ-5,000 מינים של בעלי חיים, ביניהם 250 מינים של בעלי חוליות.
הדו-חיים כוללים את הקרפדה הירוקה ואת צפרדע רידיבונדוס.
בין הזוחלים ישנן לטאות חול רבות, נחש מים אירופי ונחש מים משובץ.
נרשמו בפארק 26 מיני דגים בעלי ערך מסחרי, ביניהם פלינדר אירופי והדג Scophthalmus maeoticus, גובי משויש, גובי גמד קווקזי, חדקן רוסי וחדקן אירופי שהתאקלם לאחרונה בים אזוב.
הפארק מגן גם על מינים רבים של בעלי חיים המופיעים ברשימה האדומה של אוקראינה: ירבואה נהדרת, חמוס ערבות, דולפין אזוב, שבלולים בעלי ארבעה פסים וצהובים, קורונלה, "ויפרה רנארדי", כמו גם שני מינים של פוליפים הידרואידים, מין אחד גזזת, 5 מיני סרטנים: pennicornis empusa ,plyamystokrylyy Cryptocheilus rubellus ,Stizus fasciatus ו-leucomigus.
בסך הכל חיים בשטח הפארק הלאומי אזוב-סיבאש 250 מינים של חולייתנים, 48 מהם רשומים בספר האדום של אוקראינה.
כגן לאומי, מחולק פארק אזוב-סיבאש לארבעה אזורים: אזור מוגן (38,970 דונם במרכז סיבש), אזור בילוי מוסדר (618 דונם), אזור בילוי מקומי (93 דונם), ואזור כלכלי (12,473 דונם).
פארק האגמים הוא פארק שעיריית נשר מקדמת את הקמתו כחלק ממיזם שיקום הקישון והאגמים בנשר.
התוכנית היא ליצור פארק שבו האגם המזרחי הקטן יהפוך למרכז פעילות ספורטיבית, והאגם המערבי הגדול יישאר טבעי לבעלי חיים ועופות.
האגמים נוצרו מעליית מי תהום כתופעת לוואי לחציבה וכרייה של קרקע על ידי מפעל המלט "נשר" לשם הפקת חרסית לשם ייצור צמנט פורטלנד.
האגמים כונו "מחפרים" בפי עובדי המפעל ומכאן רווח שמם בפי תושבי נשר.
במשך השנים ייצור המלט במפעל בנשר פסק ועבר למפעל נשר רמלה.
האגמים נותרו על עומדם כשהשטח סגור למבקרים.
בעקבות החלטת הבעלים של בית החרושת, כלל תעשיות, לבנות שכונה במחצבת נשר הישנה ועל שטח המפעל של נשר שעומד לפני סגירה, הועברו שטחי האגמים לבעלות העיר נשר.
עיריית נשר הצליחה לקבל תקציב של 40 מיליון ש"ח מהקרן לשיקום מחצבות ובשיתוף איתה החלו במיזם שנקרא פארק האגמים, במסגרתו יהיו האגמים לאתר תיירות ונופש בעיר.
במסגרת תוכנית חינוך סביבתי עיריית נשר תנגיש לציבור ותשקם את הקישון ואת אזור האגמים בנשר כמו גם את נשר מפעלי מלט ישראליים.
העייריה תפתח סביב האגמים פעילות תיירותית ואתר נופש.
במסגרת פרויקט רחב ובשיתוף תלמידי העיר העירייה מבקשת להעלות את המודעות לסביבה ושימור הטבע והנוף במקום.
במסגרת התכנון העתידי לפארק האגמים וכחלק מתוכנית המתאר המחוזית מתוכנן שיסללו באזור שבילי אופניים וצעידה, יוצבו ספסלים, יינטעו עצים ופרחים.
אבן פינה הונחה בטקס להקמתו של "שביל שותפות", דרך בה נשקף הנוף לפארק האגמים.
במסגרת תוכנית חינוכית שגובשה בעיריית נשר בשיתוף המועצה לישראל יפה ומפעל נשר תלמידי האזור יילמדו וייסיירו בסביבותיו של נחל הקישון ובאזור האגמים.
התלמידים יחקרו את הטבע ואת הסביבה באזור.
עלות התכנית הצפויה היא למעלה מ-40 מיליון ש"ח.
בשנת 1989 פנה יהודה יזרעאלי מנהל מפעל נשר חיפה שבעיר נשר אל הפסלת דינה מרחב, וסיפר לה על חזונו ליצירת פיסול סביבתי תוך שימוש במאגרי הענק של גרוטאות הברזל שהיו בעבר מכונות שייצרו מלט.
בעקבות כך יצרה מרחב בשנת 1995 פארק פיסול תעשייה בשטח מצידו הצפוני של כביש 75 שבו מתוכנן על ידי עיריית נשר פארק האגמים.
פסלים הוצבו גם בתוך שטח המפעל שנסגר בשנת 2020. פסל אחד הוצב בשער המפעל בצמוד לדרך בר יהודה היום ממזרח ובצמוד לאצטדיון נשר.
זה היה הפסל הראשון של דינה מרחב במסגרת פרויקט הפסלים בשיתוף פעולה עם המפעל.
חברת "נשר" הפיקה בשנת 1996 חוברת בשם "מרחב-נשר, פארק פיסול תעשייה" המתעדת את יצירת הפסלים תוך כדי עבודה, ואת הפסלים עצמם לאחר שהוצבו המקומות השונים.
בשנת 2023 חלק גדול מהפסלים ניזוקו על ידי גנבי מתכות.
בשטח שבתוך פארק האגמים שרד רק הפסל המרכזי עשוי מברזל ששמו "אל השמש".
בינואר 2024 פורסמה תוכנית פיתוח לפארק האגמים בנשר להפקדה ולהתנגדויות הציבור.
התוכנית, בניהול עיריית נשר, כוללת שינוי תוואי הדרך והקמת תשתיות חדשות כגון חניון, מבנים ושבילי הליכה, תוך ניצול שטחי מחצבת נשר הישנה.
היא מתבססת על תוכנית שאושרה בשנת 2019. סקר עצים שנערך כחלק מהתוכנית בחן 6,751 עצים, והמליץ לכרות 2,411 עצים, רובם עצי אשל הפרקים, לצורך פיתוח תשתיות הפארק.
התוכנית עוררה שלוש התנגדויות עיקריות:
חריגה מגבולות הפארק המתוכנן (הקו הכחול), כאשר סקר העצים כלל עצים מחוץ לשטח המוגדר.
פגיעה אפשרית בגן הפסלים של הפסלת דינה מרחב ואי-התחשבות באפשרות שיקומו.
חששות סביבתיים נוספים, כולל עומס תחבורתי והשפעה על איכות החיים, במיוחד לאור תחזיות לגידול אוכלוסייה בעיר.
באפריל 2024 התקיימה ישיבת התנגדויות בוועדה המרחבית "מורדות הכרמל".
הוועדה קיבלה חלקית את ההתנגדויות בנוגע לסקר העצים, והטיפול בנושא גן הפסלים הועבר לעיריית נשר ולקרן לשיקום מחצבות.
בינואר 2026 התפרסם שעיריית נשר פנתה לפקיד היערות בבקשת רישיון כריתה של 2,100 עצים.
פקיד היערות לא אישר את כל הכריתה שעריית נשר ביקשה.
הוא החליט לשמר מהעצים שנועדו לכריתה 722 עצים, מתוכם 49 עצי אקליפטוס המקור, והיתרה עצי אשל הפרקים.
בנוסף אמר שהערך החלופי שעיריית נשר תצטרך לשלם על העצים שייכרתו הוא: 11,126,184 ש"ח, במקום 959,687 ש"ח כפי שנרשם בסקר העצים.
לדברי ברקאי הסקר היה לקוי בנושא חישוב ערכיות העצים.
ב- 9 ביולי 2024 פרסמה הוועדה המרחבית לתכנון ובנייה מורדות הכרמל את אישור תוכנית פארק האגמים.
ב-19 ביולי 2024 פרסמה עיריית נשר כי הקרן לשיקום מחצבות יצאה למכרז תכנון ולביצוע של פארק האגמים
פארק הולנד או יער הולנד הוא פארק הנמצא באילת שנשתל על ידי קק"ל ומשתרע על פני שטח של כ-350 דונם.
הפארק הוא הפארק הדרומי ביותר בישראל ובו צמחיית מדבר ייחודית.
הפארק הוקם בשיתוף עם עיריית אילת והחברה למתנ"סים.
הוא ניטע בתרומתם של ידידי קק"ל בהולנד, ומנציח בשמו אותם.
נטיעת העצים בפארק החלה בט"ו בשבט 1996, בין אילת לאילות, באזור מדברי קיצוני שאינו מאפשר למעשה קיום עצים ללא תוספת השקיה.
כדי לאפשר את צמיחת היער, מושקים העצים במי קולחין מאילת.
במלאכת הנטיעות הושם דגש על מיני עצים ושיחים המותאמים לתנאי המדבר הצחיח, ובעיקר מינים מקומיים כגון שיטה סלילנית, שיטה סוככנית, זקום מצרי, מורינגה רותמית, סלוודורה פרסית, שיזף מצוי וגם מינים נדירים מאוד בטבע בישראל - דום מצרי, גרויה שעירה וצלף רותמי.
בנוסף למינים המקומיים, נשתלו כאן עצי באובב, הזרים לנוף הארץ.
שפע הצמחייה הופך את הפארק למוקד משיכה הן לציפורים והן לזוחלים ומכרסמים, שאוכלוסיותיהם נפגעו באזור.
פארק הטרמינל הוא פארק, מתחם אטרקציות ופארק שעשועים באילת שנפתח בשטח הדרומי של נמל התעופה אילת שנסגר במרץ 2019. בדצמבר 2023 נפתח חלקו הראשון של הפארק, אך חלקו השני עדיין נמצא בתהליכי בנייה ועתיד להיפתח ב-2024. את הפארק תכננו משרד האדריכלים "דרמן ורבקל".
עקב מיקומו המרכזי של הפארק, במרכז העיר, אתרים רבים נמצאים בקרבה אליו בניהם: מרינה אילת, קניון שבעת הכוכבים, קניון מול הים, מוזיאון אילת עירי ומלונות שונים.
בעקבות פתיחת נמל התעופה רמון הוכנה בשנת 2015 מתאר חדשה לפיתוח מתחם נמל התעופה הישן, על שטח הכולל 772 דונם.
כ-70 דונם מתוכם תוכננו כחלק מפארק הטרמינל.
בזכות סגירתו של נמל התעופה והחלפתו בפארק, נסללו שני כבישים חדשים המחברים בין אזור המלונות לבין שאר העיר.
אקספו אילת - מתחם שנפתח חלקית באוקטובר 2024 ומשמש לקיום ירידים, תערוכות, כנסים ואירועים נוספים.
שוק הטרמינל – מתחם אוכל רחוב העתיד להשתרע על פני כ-2 דונם, מזרחית למסלול ההמראה לשעבר.
מבנה הטרמינל – מבנה הטרמינל של שדה התעופה אילת עצמו עתיד להישמר ולהפוך למרכז תרבות עירוני.
כדור פורח – ב-2021 פרסמה החברה כלכלית אילת מכרז להפעלת כדור פורח קשור בפארק.
פארק הולנד הוא אזור בקנזינגטון שבמערב לונדון אשר מכיל רחוב ופארק ציבורי באותו השם.
אין לו גבולות רשמיים אבל הוא תחום בערך על ידי רחוב קנסינגטון בדרום, דרך הולנד ממערב, שדרת פארק הולנד מצפון ורחוב קנסינגטון צ'רץ' ממזרח.
המחוזות הסמוכים הם נוטינג היל מצפון, ארלז קורט מדרום, ושפרדס בוש מצפון מערב.
האזור בנוי ברובו מרחובות עם שדרות עצים ומבתים טוריים גדולים בסגנון ויקטוריאני, ומכיל חנויות רבות, אטרקציות תיירותיות (כגון מוזיאון העיצוב), אתרי ספא יוקרתיים, מלונות ומסעדות, כמו גם שגרירויות של מספר מדינות.
הרובע היה כפרי עד המאה ה-19, והאזור המכונה כיום פארק הולנד היה בעבר אחוזה בשם בית הולנד.
בעשורים הבאים באותה מאה מכרו בעלי האחוזה את השטחים המרוחקים של האחוזה לבניית בתי מגורים, והשכונה שהתפתחה קיבלה את שמה מהבית.
האזור כולל גם כמה אזורים קטנים שמעולם לא היו חלק מהשטח של בית הולנד, בעיקר אחוזת פילימור ואזור כיכר קמפדן היל.
בשנותיה המאוחרות של המאה ה-19 קבעו את מושבם בשכונה מספר אמנים ידועים (ביניהם פרדריק לייטון, ג'ורג' פרדריק ווטס וולנטיין קמרון פרינספ) ואספני אומנות.
קבוצה זו נקראה "חוג פארק הולנד" .
שטח הפארק הוא כ-22 הקטאר, מחציתו הצפונית היא חורש פראי למחצה, החלק מרכזי הוא שטחי גן רשמיים, והחלק הדרומי משמש לספורט.